Hercszlag (łac. "infarctus myocardii") to je nekroza miynśnia sierca sprawiōnŏ jego niydokrwiyniym skirz zawrzyniŏ tyntnice wiyńcowyj, kerŏ dokludzŏ krew do sierca. Hercszlag je istotōm doległości niydokrwiynnyj sierca. W krŏjach Ojropy doległości układu krōnżyniŏ (zaôbycz sierca, tyntnic i żył) sōm nojczyńściyjszõ prziczynōm zgōnōw. Skirz schorzyń siercowo-naczyniowych, w tym hercszlagu, umiyrŏ dwa razy wiyncyj ôsōb aniżeli skirz doległości nowotworowych. Podle terŏźnych dorad Światowyj Ôrganizacyje Zdrowiŏ, hercszlag idzie poznać ino podle przekroczyniŏ norm stynżyń biochymicznych markerōw poprzniyniŏ miynśnia sierca we krwi.